बका के साथ गैरेज लाइन से युवक को पकड़ा
पत्थर बांध युवती ने नर्मदा में कूदने की कोशिश की
होशंगाबाद | गैरेज लाइन के पास मंगलवार शाम 6 बजे बका लेकर घूम रहे जुमेराती के साहिब अली को पुलिस ने हिरासत में लिया है। कोतवाली के प्रधान आरक्षक वीरेंद्र कुमार शुक्ला ने बताया साहब अली (25) बका लेकर घूम रहा था। गैरिज लाइन से पकड़ कर उसे थाने लाए।
होमगार्ड रूम में युवती से पूछताछ करते।
भास्कर संवाददाता | होशंगाबाद
एक युवती मेघा (परिवर्तित नाम) ने सेठानी घाट पर मंगलवार शाम 7 बजे कमर में 20 किलो का पत्थर बांध नर्मदा में कूदकर आत्महत्या करने की कोशिश की। लेकिन मौके पर मौजूद लोगों व होमगार्ड के जवानों ने उसे बचा लिया। पहले तो वह एक युवक से परेशान होने की बात कहती रही, थाने पहुंचकर उसने बयान बदले और कहा उधारी बढ़ने और नौकरी जाने के डर से यह कदम उठाया। पुलिस ने युवती को परिजनों के सुपुर्द कर दिया है।
प्रताप नगर रसूलिया निवासी युवती ने सेठानी घाट से लगभग 20 किलो का पत्थर अपने दुपट्टे में लपेट कर कमर में बांध लिया। वह नर्मदा में छलांग लगाने ही वाली थी कि लोगों ने उसे देख लिया। आवाज लगाई तो होमगार्ड जवान भी वहां पहुंच गए और उसे पकड़ कर होमगार्ड कक्ष में ले आए। कोतवाली पुलिस को सूचना दी। मौके पर महिला पुलिस पहुंची। युवती ने शुरुआती बयान में बताया उसका पुराना मोबाइल फोन नंबर नगर के ही एक अन्य युवक के पास है। उस नंबर का उपयोग कर वह गलत मैसेज भेजता है। युवती का एक अन्य लड़के से प्रेम प्रसंग चल रहा है। प्रेमी और युवक में इस बात को लेकर पहले विवाद हो चुका है। इस वजह से ही उसने जान देने की कोशिश की। लेकिन युवती की कहानी पुलिसकर्मियों के गले नहीं उतरी। युवती के परिजनों ने पुलिस को बताया युवती सोमवार दोपहर से लापता थी। उसे ढूंढ रहे थे। थाने पहुंचते ही युवती ने बयान बदल दिए। उसने बताया वह एक बिल्डर के यहां कंप्यूटर ऑपरेटर का काम करती थी। इस दौरान उसने कुछ पैसा जमा कर एक पुरानी स्कूटी खरीदी थी। लगभग 20 दिन से काम पर नहीं जा रही थी। जिसकी वजह से नौकरी जाने का डर था। स्कूटी की उधारी भी चुकानी थी। सोमवार रात सहेली के यहां गुजारी और जब कुछ समझ नहीं आया तो पानी में छलांग लगाकर आत्महत्या करने का मन बना लिया। टीआई भूपेन्द्र कुमार मौर्य ने बताया युवती के बयान लेकर परिजनों को सौंप दिया है।
वारदात
hin_Deva hin_Deva hin_Deva hin_Deva bho_Deva hin_Deva hin_Deva npi_Deva